ยืนยันว่าคุณนอนกัดฟัน มองหาการเยียวยาทางแพทย์ ลองการรักษาที่ทำเองได้ที่บ้าน
การกัดฟันเป็นภาวะซึ่งคนผู้นั้นเคี้ยว ขบ หรือกดฟันเข้าด้วยกันอย่างไม่รู้สึกตัว การนอนกัดฟันเป็นภาวะที่มีการทำเช่นนั้นในตอนกลางคืน มักจะเกี่ยวข้องกับความเครียดในชีวิตประจำวัน อย่างไรก็ตาม การกัดฟันอาจมาจากภาวะทางกายทั่วไปอย่างเช่นมีปัญหาด้านการบดเคี้ยวก็ได้ คนบางคนกัดฟันในตอนกลางวันด้วยซ้ำ แต่การกัดฟันส่วนใหญ่จะเกิดในเวลากลางคืนที่คนผู้นั้นหลับอยู่ เพราะเช่นนี้จึงยากที่เราจะวินิจฉัยภาวะการนอนกัดฟันด้วยตนเอง การกัดฟันเกิดขึ้นในตอนกลางคืน ดังนั้นคุณควรตรวจสอบดูในตอนเช้าว่าคุณมีอาการหรือไม่ มันอาจจะยากถ้าคุณต้องตรวจว่านอนกัดฟันเอง แต่นี่คือสัญญาณที่บ่งชี้ได้ว่าคุณนอนกัดฟัน:  มีอาการปวดศีรษะตึบๆ อยู่ต่อเนื่อง ปวดกรามอันเนื่องจากเกิดปวดกล้ามเนื้อที่เกี่ยวกับการเคี้ยว (ปวดเมื่อคุณขยับเคี้ยว) มีเสียงกัดฟันดังให้ได้ยินเมื่อคุณจะหลับ ฟันรู้สึกไวต่อความร้อน ความเย็น หรือการแปรงฟัน เหงือกอักเสบ มีบาดแผลในกระพุ้งแก้ม (จากการกัด) ฟันสึก (ผิวฟันดูต่างจากปกติ) หากคุณนอนบนเตียงเดียวกับคนรัก แค่ถามเขาหรือเธอว่าได้ยินเสียงนอนกัดฟันของคุณหรือไม่ ขอให้เขาตื่นเช้ากว่าคุณหรือเข้านอนสายกว่าเพื่อดูสัญญาณการนอนกัดฟันให้ ถ้าเขาเกิดตื่นกลางดึก ก็ให้เขาสังเกตอาการเช่นกัน  หากคุณนอนคนเดียวแต่อยากทราบให้แน่ชัดว่านอนกัดฟัน ก็อาจลองบันทึกเสียงตนเองในตอนหลับแล้วฟังว่ามีเสียงกัดฟันหรือไม่ หากคุณสันนิษฐานว่านอนกัดฟัน ปรึกษาทันตแพทย์ดูสิ เขาอาจสามารถตรวจสอบปากกับกรามดูสัญญาณการนอนกัดฟันอย่างอาการกรามอักเสบหรือฟันสึกได้ พอคุณรู้ว่ามีอาการนอนกัดฟัน ก็มีการรักษาที่ทำเองลองเองได้ไปจนถึงเข้ารับการรักษาแบบมืออาชีพที่จะช่วยบรรเทาอาการได้ ทันตแพทย์จะตรวจให้แน่ใจว่าคุณไม่ได้เป็นอะไรอื่นที่ทำให้เกิดอาการปวดอย่างเดียวกัน อย่างเช่น:  อาการผิดปกติของฟันที่มักทำให้เกิดอาการกรามค้าง (trismus) อาการอักเสบหรือติดเชื้อในรูหู TMJ หรือ TMD (Temporomandibular disorders) หรือความผิดปกติของข้อต่อขากรรไกร ผลข้างเคียงจากการใช้ยารักษา หากปัญหาการนอนกัดฟันยังเกิดต่อเนื่อง คุณควรไปพบทันตแพทย์ เพราะการนอนกัดฟันเรื้อรังนั้นทำให้ฟันบิ่น โยก หรือหักได้ ถ้าคุณกัดฟันบ่อยเกินไป คุณอาจต้องทำการครอบฟัน ทำสะพานฟัน รักษารากฟัน อุดฟัน หรือกระทั่งใส่ฟันปลอม การใส่เหล็กดัดฟันก็อาจเป็นตัวเลือกถ้าฟันไม่เรียงตัวและทำให้เกิดการกัดฟันจากแรงกัดที่ไม่สมดุลกัน ทันตแพทย์จะสามารถประเมินว่าวิธีรักษาใดเหมาะกับคุณ นี่คือวิธีที่ทันตแพทย์อาจแนะนำขึ้นอยู่กับความรุนแรงของอาการ:  ยาคลายกล้ามเนื้อ การนอนกัดฟันนั้นหาได้น้อยมากที่จะรักษาด้วยยา แต่บางทียาคลายกล้ามเนื้อและการโบท็อกซ์สามารถทำให้ขากรรไกรผ่อนคลายและป้องกันการกัดฟันได้ การฉีดโบท็อกซ์เข้าไปที่กล้ามเนื้อเล็กน้อยหรือการใช้เครื่อง TENS ก็อาจได้ผลดี เข้ารับการทำครอบฟัน ถ้าการนอนกัดฟันทำให้ฟันเสียหาย การขบฟันอาจไม่สบกัน ถ้าเป็นเช่นนี้ ทันตแพทย์อาจใช้การครอบฟันทำการปรับผิวฟันเสียใหม่เพื่อให้ขบได้ดี ทันตแพทย์อาจแนะนำให้ใช้ยางกัดในตอนกลางคืนเพื่อปกป้องฟันจากการสึกหรอของการนอนกัดฟัน ข้อมูลบางอย่างของยางกัดมีดังนี้:  ยางกัดสามารถจัดทำเป็นพิเศษเฉพาะบุคคลโดยทันตแพทย์หรือหาซื้อแบบสำเร็จรูปก็ได้ อย่างไรก็ดี ยางกัดอาจนุ่มและหลุดออกได้ ยางกัดแบบสั่งทำจึงราคาแพงกว่าแบบสำเร็จรูป (ถึงแม้ค่าใช้จ่ายนั้นน่าจะครอบคลุมอยู่ในแผนประกัน) แต่มันจะเข้ากับรูปฟันดีกว่าและถูกต้องกว่า ทั้งยังใส่แล้วไม่รู้สึกขัดด้วย ยางกัดแบบปรับเองได้ที่ทำจากเอเธอลีน ไวนิล อะซีเทต (ethylene vinyl acetate - EVA) เป็นตัวเลือกราคาไม่แพงก่อนลงทุนทำยางกัดเฉพาะตัว ยางกัดแบบนี้นำมาปั้นในน้ำร้อนและปรับให้เข้ากับการกัดของฟันเราได้   เฝือกสบฟันนั้นทำจากอะครีลิกแข็งและเข้าได้กับทั้งฟันบนหรือฟันล่าง จะต้องใส่มันในตอนนอนเพื่อป้องกันไม่ให้ฟันเสียหาย อย่างไรก็ดี พึงจำไว้ว่ามันแค่ช่วยปกป้องฟัน แต่ไม่ได้กำจัดพฤติกรรมการนอนกัดฟัน หากการนอนกัดฟันส่งผลต่อรูปลักษณ์ของฟันและคุณอยากเปลี่ยนแปลงมันเต็มที่ คุณสามารถหาทันตแพทย์ตกแต่งฟันเพื่อปรึกษาทางเลือกได้ หากฟันสั้นลงหรือสึกจากการกัดฟัน ทันตแพทย์แต่งฟันสามารถตกแต่งฟันขึ้นมาใหม่โดยการครอบฟันหรือเคลือบผิวหน้าฟันได้  วิธีรักษาเหล่านี้จะทำให้ฟันดูสวยดังเดิมเพราะฟันยาวขึ้นและเรียบเสมอกันกว่าเดิม ความเครียดเป็นหนึ่งในสาเหตุหลักของการนอนกัดฟัน ดังนั้น คุณจึงควรตั้งเป้าจะลดความเครียด ซึ่งทำได้โดยการเข้าพบผู้ให้คำปรึกษาเรื่องความเครียด ออกกำลังกาย หรือทำสมาธิ คุณยังอาจลองมองหาการเยียวยาทางธรรมชาติ เช่น ใช้ชาคาโมไมล์หรือลาเวนเดอร์ ที่สามารถทำให้สงบผ่อนคลายได้ก่อนนอน นี่คือวิธีอื่นๆ ในการลดความเครียด:  กำจัดต้นเหตุสำคัญของการเกิดความเครียดในชีวิต หากเครียดเพราะเพื่อนร่วมห้องหรืออยู่ในความสัมพันธ์ที่ย่ำแย่ ถึงเวลาแล้วที่จะเอาแหล่งการเกิดพลังลบเหล่านี้ออกจากชีวิตและเดินหน้า เข้านอนและตื่นในเวลาเดิมทุกวัน จะได้มีพลังงานจัดการกับชีวิตประจำวัน ออกไปสนุกกับเพื่อน ได้เวลาหัวเราะ ทำตัวงี่เง่า หรือแค่อยู่กับเพื่อนเฉยๆ นี่จะช่วยคุณปลดปล่อยตัวเอง ทานอาหารที่ดี ทานอาหารที่ดีต่อสุขภาพและครบทุกหมู่สามมื้อต่อวันจะทำให้คุณมีสมดุลดีขึ้นและรู้สึกแย่น้อยลง ให้แน่ใจว่าทุกมื้อมีผักผลไม้ประกอบด้วย จะช่วยลดการนอนกัดฟันได้ เลิกดื่มกาแฟและเครื่องดื่มให้พลังงาน และพยายามอย่าทานช็อกโกแล็ตมากเกินไป คาเฟอีนเป็นสารกระตุ้นที่ทำให้ผ่อนคลายจิตใจกับกล้ามเนื้อขากรรไกรได้ยากขึ้น โดยเฉพาะในเวลากลางคืนทำให้คุณกระวนกระวายไปทั้งวัน แอลกอฮอล์เป็นตัวทำให้ซึมเศร้าซึ่งจะทำให้นอนยากกว่าเดิม การกัดฟันมักแย่ลงหลังดื่มแอลกอฮอล์ ถึงแม้มันจะทำให้คุณบางคนหลับง่ายขึ้น แต่ทำให้หลับแบบไม่พักผ่อนเต็มที่ ซึ่งช่วยเพิ่มโอกาสนอนกัดฟันได้ หยุดพฤติกรรมคลายเครียดที่เกี่ยวข้องกับปาก การเคี้ยวอะไรที่ไม่ใช่อาหารเป็นสัญญาณของระดับความเครียดที่เพิ่มขึ้น เช่น หากคุณชอบกัดปลายดินสอหรือปากกาเวลาเครียด ควรเลิกนิสัยแบบนี้เสีย ถ้ามันแก้ไม่หาย ลองเคี้ยวหมากฝรั่งหรืออมลูกอมมิ้นต์เวลารู้สึกอยากเอาอะไรเข้าปากเคี้ยวเล่น แล้วค่อยๆ ลดมันลง หากคุณสังเกตว่ากรามเกร็งอยู่และฟันขบแน่น ฝึกผ่อนคลายมันโดยการสอดลิ้นเข้าไประหว่างฟัน แคลเซียมกับแมกนีเซียมนั้นจำเป็นต่อการทำงานของกล้ามเนื้อและระบบประสาท ถ้ามีไม่เพียงพอ อาจมีปัญหาเวลาเกร็ง ตึง หรือปัญหากล้ามเนื้ออื่นๆ ได้  จำไว้ว่าหัวใจก็เป็นกล้ามเนื้อ และความเครียดหรือการขาดแคลเซียมก็มีผลกับมันเช่นกัน  การเยียวยาวิธีนี้อาจใช้เวลานานถึงห้าสัปดาห์ถึงจะเห็นผล มันจำเป็นที่จะต้องคลายเครียดก่อนนอนเพื่อจะผ่อนคลายเต็มที่ในตอนนอน ดังนั้นจึงลดโอกาสนอนกัดฟันลง นี่คือบางวิธีที่ช่วยผ่อนคลายก่อนนอนและหลับได้สนิท:  นวดกล้ามเนื้อบริเวณบ่า ต้นคอ และใบหน้าก่อนนอน  ใช้นิ้วและฝ่ามือนวดขมับ หน้าผากกับกรามในลักษณะวนเป็นวงกลม ใช้ผ้าแช่น้ำร้อนมาวางบนแก้มทางด้านหน้าของติ่งหู นี่จะช่วยให้กล้ามเนื้อผ่อนคลาย ใช้ผ้าเช็ดหน้าอุ่นๆ มาวางปะบนใบหน้า นี่จะช่วยกล้ามเนื้อผ่อนคลายและให้ใจสงบ เปิดเพลงเบาๆ หรือเสียงหึ่งที่จะช่วยสงบจิตใจก่อนนอน อ่านหนังสือบนเตียงอย่างน้อยครึ่งชั่วโมงก่อนเวลานอน จะช่วยเตรียมความพร้อมได้ ปิดโทรทัศน์ คอมพิวเตอร์ และแสงจ้าอย่างน้อยหนึ่งชั่วโมงก่อนนอน ลดการรับรู้ทางประสาทสัมผัสก่อนเข้านอน
เข้าใจภาวะนอนกัดฟัน. ตรวจสอบอาการเป็นอย่างแรกเมื่อคุณตื่นขึ้นมา. ถามคนที่ชิดใกล้. ถามทันตแพทย์. ไปพบทันตแพทย์. ใช้ยางกัดที่ทำโดยทันตแพทย์. เข้ารับการตกแต่งฟัน (เป็นทางเลือก).  ลดความเครียด. หยุดคาเฟอีน. หลีกเลี่ยงแอลกอฮอล์. หยุดเคี้ยวสิ่งที่ไม่ใช่อาหาร. ฝึกตัวเองไม่ให้ขบกรามระหว่างวัน. เติมแคลเซียมกับแมกนีเซียมเข้าไปในอาหาร. ผ่อนคลายก่อนเข้านอน.
https://www.wikihow.com/Stop-Grinding-Teeth-at-Night https://www.wikihow.com/Stop-Grinding-Teeth-at-Night https://www.wikihow.com/Stop-Grinding-Teeth-at-Night
Confirming that You Have Bruxism Seeking Professional and Medical Remedies Trying Home Remedies